Teeviit

YFU Eesti infotund vahetusõpilaseks saamisest (Tallinn)
2025-03-28 17:00 - 19:00 (Europe/Tallinn) | Tallinn
Kui sa oled noor vanuses 14-18 (või õige pea saamas 14) ja oleksid huvitatud veetma ühe aasta välismaal õppides, siis YFU infotund on just sulle! Tule uuri lähemalt, kuidas vahetusaasta välja näeb ja kuula endiste vahetusõpilaste kogemusi.

28.03.2025 infotundi viivad läbi noored, kellest üks käis Tais ja teine Argentinas, seega põhifookuseks seekord just need riigid. Kuid tasub meeles hoida, et vahetusõpilaseks saamise protsess on olenemata riigist sama.
Osalemiseks tuleb end registreerida siin.

Infotunnis tuleb juttu vahetusõpilaseks saamise teekonnast läbi asja vahetusaastalt tagasi tulnud noorte kogemuslugude. Näitame pilte, räägime lähemalt erinevatest kultuuridest, vastame vahetusaastaga seotud küsimustele ning otseloomulikult pakume kommi, snäkke ja morssi! See on hea viis saada rohkem aimu, mis asi see vahetusaasta täpsemalt on, miks üldse sinna minna ja kuidas vahetusõpilaseks saada.

Veebiloeng "Kandideerimisdokumentide ABC"
2025-03-28 10:00 - 11:00 | Veebis
Eesti Töötukassa kutsub 28.03.2025 kell 10-11 osalema veebiloengule “Kandideerimisdokumentide ABC”.
Loengus tutvustatakse CV, motivatsioonikirja ja kaaskirja koostamise põhimõtteid.

Tutvustatakse enamlevinud kandideerimisdokumente.
Räägitakse, millised on CV, kaaskirja ja motivatsioonikirja koostamise põhimõtted.
Vaadatakse üle dokumentide vormistamise reeglid ja edastamise võimalused.

Osalemine annab sulle üldteadmised kandideerimisdokumentide koostamisest. Saad parima tulemuse kui osaled aruteludes, esitad küsimusi ning jagad kogemusi! Osalemine on kõigile TASUTA.
Lisainfo siin.
Liitumine (toimub Teamsis) siin.

Veebiloeng "Kuidas ennast mõjuvalt tutvustada?"
2025-03-27 14:00 - 16:00 | Veebis
Eesti Töötukassa kutsub 27.03.2025 kell 14-16 osalema veebiloengule “Kuidas ennast mõjuvalt tutvustada?”.
Veebitöötoas saad teada, kuidas töövestlusel kandidaadina enda tugevusi ja isikupära esile tuua, mil moel luua hea esmamulje ning kontakt vestluspartneritega.

Analüüsitakse iga osaleja tugevusi ja eeldusi.
Juhendatakse tööpakkumistest tööandja vajadusi välja lugema.
Arutletakse , kuidas luua argumente oma eelduste esiletoomiseks.
Harjutatakse veenvat ja enesekindlat esinemist.

Osalemine annab oskuse ennast parimast küljest esitleda läbi mõjusa enesetutvustuse ning julguse töövestlusel enesekindlalt suhelda. Saad parima tulemuse kui osaled aruteludes, esitad küsimusi ning jagad kogemusi!
Lisainfo ja registreerumise link siin.
Kohtade arv on piiratud!

Veebiseminar "Loov ja kriitiline mõtlemine"
2025-03-27 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada osalejate loovat ja kriitilist mõtlemist ning aidata neil rakendada neid oskusi igapäevaelus ja tööalases tegevuses probleemide lahendamisel kasutades erinevaid loova ja kriitilise mõtlemise tehnikaid.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Indrek Maripuu
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-loov-ja-kriitiline-motlemine-27-03-2025

Loomekonkurss — riigivanemaga Brüsselisse!
2025-03-23 - 2025-04-26
Riigivanem August Rei Sihtasutus koostöös Eesti NATO Ühinguga ja Eesti Ajaloo- ja Ühiskonnaõpetajate Seltsiga kutsub osalema Eesti riigi looja ja hoidja August Rei sünniaastapäeva tähistamiseks esseekonkursil 9.-12. klassi õpilastele vanuses 15-19 eluaastat. Oodatud on ka MULTIMEEDIA lahendused.

Loomekonkursi kaks parimat sõidavad europealinna Brüsselisse, kus saavad võimaluse tutvuda Euroopa Parlamendi võimukoridoride ja ajaloolise vanalinnaga
Loomulikult premeerime ka õpetajaid – preemiareis ka parimate juhendajatele.
Igale osalejale kingitus ja tänukiri.

Sinult oodatakse:

eestikeelset esseed pikkusega ca 6 000 – 9 000 tähemärki. Esitatud tööle märgi oma kontaktandmed: kool, klass ning juhendaja nimi. PDF formaadis dokumendi nimeks panna autori nimi.
eraldi kategoorias võid oma võitlustöö vormistada ka multimeedialahendusena (video, animatsioon, koomiks jne), mille palume laadida pilve ja edastada lingina.
saada oma võistlustöö hiljemalt 23. aprillil 2025.a. kell 23.59 aadressil: essee@riigivanem.ee.

Essee teemad ja muu lisainfo

Rahatarkuse veebikonverents 2025
2025-03-19 12:00 - 14:30 | Veebis
19. märtsil kell 12.00 – 14.30 toimub juba viiendat korda gümnasistidele ja põhikooli lõpuklassidele suunatud tipptasemel osalustasuta rahatarkuse veebikonverents „Kas mina juhin raha või juhib raha mind?“

Esinejate hulgas saab teiste seas tänavu näha muusikuid ja mitmekülgseid ettevõtjaid Grete Paiat ja Joonatan Siimani, kes räägivad oma tegemistest ja suhetest rahaga. Paneelis arutavad selle üle, kas ja kuidas sotsiaalmeediast leitud tarkusi oma elus rakendada, mil moel suhtuda finfluencerite nõuannetesse ja kas maksab neid päriselus oma rahaga katsetada käitumisteadlane Heidi Reinson ning investorid räppar säm ja investor ning riiklikult tunnustatud rahatarkuse edendaja Riin Mäesalu. Veebipolitseinik Grete-Kelly Lipstok räägib koos SEB panga pettuste ennetuse osakonna turbejuhi Kätlin Kukega sellest, mis on küberpettused ja kuidas nendega mitte pihta saada.
Teises paneelarutelus räägivad oma kogemustest ja õppetundidest õpilasfirmade vedajatena edukad noored ettevõtjad Karl Elmar Vikat (ÕF Nullvann), Mia Sumberg (ÕF Aktsiaässad) ja veel üks tegija noor, kellega alles läbi räägime.
Konverentsi avab peaminister Kristen Michal.

YFU Eesti infotund vahetusõpilaseks saamisest (Tartu)
2025-03-14 17:00 - 19:00 | Tartu
Kui sa oled noor vanuses 14-18 (või õige pea saamas 14) ja oleksid huvitatud veetma ühe aasta välismaal õppides, siis YFU infotund on just sulle! Tule uuri lähemalt, kuidas vahetusaasta välja näeb ja kuula endiste vahetusõpilaste kogemusi.

14.03.2025 infotundi viivad läbi noored, kes käisid Itaalias, seega põhifookuseks seekord just see riik. Kuid tasub meeles hoida, et vahetusõpilaseks saamise protsess on olenemata riigist sama.
Osalemiseks tuleb end registreerida siin.

Infotunnis tuleb juttu vahetusõpilaseks saamise teekonnast läbi asja vahetusaastalt tagasi tulnud noorte kogemuslugude. Näitame pilte, räägime lähemalt erinevatest kultuuridest, vastame vahetusaastaga seotud küsimustele ning otseloomulikult pakume kommi, snäkke ja morssi! See on hea viis saada rohkem aimu, mis asi see vahetusaasta täpsemalt on, miks üldse sinna minna ja kuidas vahetusõpilaseks saada.

Veebiseminar "Vaimse tervise eest hoolitsemine"
2025-03-13 10:00 - 15:30 | Veebis
Osalema on oodatud 15-29aastased noored.
Seminari eesmärk on arendada teadmisi ja oskusi, kuidas hoolitseda oma vaimse tervise eest ning ennetada ja leevendada võimalikke vaimse tervise probleeme aidates luua positiivne enesekuvand, parandada enesehinnangut ja -usku, õpetada kasutama erinevaid teaduspõhiseid meetodeid vaimse tervisega tegelemisel, sh õigel ajal sobivatelt inimestelt abi küsimist.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jaana Liigand
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-vaimse-tervise-eest-hoolitsemine-13-03-2025

Registreeru Tallinna Polütehnikumi Filmifestivalile!
2025-03-13 | Tallinna Polütehnikum, Pärnu mnt. 57, Tallinn 10135, Eesti
Registreerimine kaheksandale üle-eestilisele Tallinna Polütehnikumi Filmifestivalile on avatud!
Koolinoorte lühifilmide festivalile saab töid esitada neljas kategoorias: dokumentaalfilm, animafilm, mängufilm, sarja pilootosa. Registreerimine on avatud 13. märtsini 2025. Registreeri siin.
Sündmus saab oma kulminatsiooni 24. aprillil 2025 kinos Sõprus kutsetega galaõhtul, kus vaadatakse ühiselt kategooriate parimaid lühifilme, jagatakse auhindu ning selgitatakse välja filmifestivali üldvõitja.
Lisaks aule ja kuulsusele ootab võitjaid peaauhind, mille paneb välja megatoetaja Overall Eesti AS (Canon), võidufilmi esitleb JustFilm sügisel oma programmis ning animatsiooni kategooria võidufilmi uhke peolaua katab Selver.
Rohkem infot filmifestivali osalemistingimuste, registreerimise ja ajakava kohta saab filmifestivali kodulehelt: https://filmifestival.tptlive.ee/osalejale/.
Tallinna Polütehnikumi Filmifestival 2025
filmifestival@tptlive.ee
www.facebook.com/tptfilmifestival

NATO noorsaadiku programm kutsub
2025-03-09
Kas tunned huvi rahvusvahelise julgeoleku ja diplomaatia vastu? “NATO Noorsaadiku programm” avab sulle uksed NATO kollektiivkaitse, Eesti riigikaitse ning meie liitlaste strateegiate ja tegevuste maailma. Kui oled 15-19-aastane noor ning osaled aktiivselt oma kooli meediakanalites, siis on see programm mõeldud just sulle.

Programmis osalejatel on võimalus kaasa lüüa üritustel, näiteks NATO-Euroopa Liidu Ümarlaual ja NATO Youth Forum’il, ning kajastada neid enda ja kooli meediakanalites.
Programmi raames pakutakse noortele võimalust osaleda sotsiaalmeediakoolitusel, mille alusel saaksid nad 2025. aasta sügisel läbi viia noortele suunatud sotsiaalmeediakampaania.
Samuti viiakse osalejatega läbi NATONIA mängu. Kolm edukamat osalejat saavad sügisel võimaluse külastada NATO peakorterit ja meie alalist esindust.

Kas soovid osaleda? Registreeru hiljemalt 9. märtsiks!

Lisainfo

Registreerumine

Oleviku Otsustajad 2025
2025-03-09
Eesti Noorteühenduste Liit viib koostöös Eesti Õpilasesinduste Liidu ja Eesti Koostöö Koguga ellu noorte osalusprojekti “Oleviku Otsustajad”, mille eesmärk on tõsta noorte teadlikkust demokraatiast ja osalusvõimalustest.

Projekti otsitakse noori ja noortemeelseid tegutsejaid, kes on valmis viima oma kodukohas ellu tegevusi ja toetama noorte osalust kohalikul tasandil. Sulle pakutakse koolitusi demokraatia, osalusmeetodite ja sotsiaalmeedias kõneisikuks olemise kohta.

Kui soovid panustada oma kogukonnas, sind oodatakse kandideerima järgmistes rollides:
✔️ Noorte osaluse kõneisik
✔️ Simulatsioon-töötubade läbiviija
✔️ Generatsioonidevaheliste dialoogide korraldaja

Lisainfo

Kandideerin siin

Erasmus+ programmi taotlustähtaeg
2025-03-05 | Veebis
Ligi 5 miljardi euro suuruse aastaeelarvega programm toetab haridus-, noorte- ja spordivaldkonna algatusi, mis aitavad kaasa keskkonnasäästlikkusele, kaasavama ühiskonna loomisele, kodanikuaktiivsuse ja noorte osaluse tõstmisele ning ümberkorraldustele ELis ja rahvusvaheliselt. Samuti jätkub Ukraina õppijate, noorsoo- ja haridustöötajate toetamine programmi võimaluste ulatuses.
Erasmus+ programmi toetusi saavad taotleda kõik haridus-, koolitus-, noorte- ja spordivaldkonnas tegutsevad asutused ning noorteprogrammide puhul ka mitteformaalsed noortegrupid Euroopa Liidus ja programmiga seotud kolmandates riikides.
Sel korral on haridus- ja noortevaldkonna õpirändeprojektidel erinevad tähtajad, et vähendada koormust taotluskeskkonnale.
5. märtsil saab taotleda toetust:

Suuremahulistele projektidele kõrg-, üld-, kutse- ja täiskasvanuhariduses;
Väikeprojektidele kõrg-, üld-, kutse- ja täiskasvanuhariduses;
Suuremahulistele projektidele noortevaldkonnas;
Väikeprojektidele noortevaldkonnas.

Rohkem infot taotlusvoorude kohta: https://euroopanoored.eu/uudised/selgusid-2025-aasta-erasmus-taotlustahtajad/
Noorte- ja spordivaldkonna projektide tähtaeg on 12. veebruar. Haridusvaldkonna õpirändeprojektide taotlusvooru tähtaeg on 19. veebruar ning koostööprojektide tähtaeg 5. märts.

Võti Tulevikku 2025
2025-03-04 - 2025-03-14 | Tallinna Tehnikaülikool, Ehitajate tee 5, Tallinn, 12618, Estonia
Tallinna Tehnikaülikoolis toimub 4.–14. märts 2025 Eesti suurim tudengitele suunatud karjääriüritus Võti Tulevikku, kus saab tutvuda erinevate ettevõtete praktika- ja tööpakkumistega, võtta osa seminarist, külastada ettevõtteid ja varjutada tudengeid.

Täpsem info karjääriürituse kohta veebilehel www.vt.ee, millelt leiab täpsema info osalevate ettevõtete kohta, temaatilise podcasti ja ajakirja.

4. märts 10:00-16:00 – Karjäärimess
Karjäärimess loob parimad võimalused tudengitele ja ettevõtetele omavaheliseks suhtluseks. Päeva jooksul saab tutvuda erinevate ettevõtete ja nende poolt pakutavate praktika ja tööpakkumistega.
4. märts 18:30-22:00 – Seminariõhtu
Seminariõhtul teevad ettevõtete esinejad ettekandeid, kus tutvustavad nii karjäärivõimalusi ettevõttes kui ka enda teekonda sinna. Õhtu jooksul toimub veel palju põnevat, mis hõlmab ka erinevaid loose, kus on võimalik võita palju huvitavat. Õhtu lõppeb banketi ja networkinguga.
10.-14. märts – Ettevõttekülastus
Võti Tulevikku raames toimub 5 päeva jooksul grupikülastused erinevate valdkondade ettevõtetesse, kus tudengid saavad tutvuda lähemalt igapäevase töökeskkonnaga ning -ülesannetega
10.-14. märts – Töövarjupäev
Tudengitel on võimalus minna ettevõttesse kindlate ametipositsioonidega tutvuma. Tutvustatakse täpsemalt tööülesandeid, jagatakse soovitusi ja näidatakse tavalist tööpäeva.

Allikas: Võti Tulevikku 2025 karjääriürituse veebileht
Kaanepilt: Võti Tulevikku 2025 Facebooki sündmus

Tallinna Tehnikakõrgkooli Avatud uksed ja võimalused - Inseneeria karjääripäev 2025
2025-03-03 10:00 - 15:00 | Tallinna Tehnikakõrgkool, Pärnu maantee 62, Talllinn, Eesti
See on üritus, mis toob kokku ühe katuse alla gümnaasiumi ja kutsekooli õpilased, kes on huvitatud tulevikus inseneeriaõppest, tudengid, kes otsivad praktikakohti ning ettevõtete esindajad, kes tutvustavad oma valdkonda, ettevõtte võimalusi ning pakuvad üliõpilastele praktikakohti.Kellele on üritus suunatud?Mess on suunatud üliõpilastele, gümnasistidele, ning kutsekooli õpilastele. Oodatud on ka õpetajad, õppejõud ja muud huvilised. Eelseminarid on suunatud vaid tudengitele.Millal ja kus see toimub?Karjäärimess toimub 3. märtsil 2025 kell 10.00-15.00 Tallinna Tehnikakõrgkoolis aadressil Pärnu maantee 62. Eelseminarid toimuvad 17. veebruarist kuni 28. veebruarini Tallinna Tehnikakõrgkoolis.Kust on võimalik saada lisainfot?https://www.inseneeriakarjaaripaev.ee
karjaaripaev@tktk.ee

INSENEERIA KARJÄÄRIPÄEV 2025

Noorte Mõttehäkk ootab osalejaid!
2025-03-01 | Põlva Kultuuri- ja Huvikeskus, Kesk tn 15, Põlva, Põlva maakond, 63308, Estonia
Kuue maakonna ühise koostööprojekti „Lõuna-Eesti ettevõtlikud noored“ raames toimub 19. märtsil 2025 Põlva Kultuuri- ja Huvikeskuses esmakordselt noortele suunatud sotsiaalne häkaton Noorte MõtteHäkk.
Noorte MõtteHäki eesmärk on suunata noori lahendama kohalikke või laiemaid ühiskondlikke väljakutseid pädevate mentorite toel inspireerivas koosloomelises keskkonnas.
Esmakordselt kogu Lõuna-Eestit kaasav üritus pakub noortele vanuses 13-21 aastat suurepärast võimalust töötada välja oma sotsiaalsed algatused ja arendada oma leidlikkust, ettevõtlikkust, koostöövõimekust ning sotsiaalset vastutustunnet.
Kutsume Jõgeva-, Viljandi-, Põlva-, Tartu-, Valga- ja Võrumaa noori osa võtma sotsiaalsest häkatonist.
Osaleda saavad kõik noored, kes esitavad oma meeskonna või üksiku osaleja idee hiljemalt 1. märtsiks 2025. Iga maakonna jaoks on planeeritud 15 osalejat, sh kuni 3 meeskonda, mille suurus on 3–5 liiget. Oodatud on ka noored üksi. Ideede registreerimise vormi ja täiendava info saadame noortele lähinädalate jooksul.
Häkaton toimub ühepäevasena, kus noored saavad koos mentorite abiga fookuse paika panna ja soovitused, kuidas oma ideed ellu viia. Üritusele kaasatakse mentorid, kes omavad kogemusi just sotsiaalsete algatuste ja kaasamise valdkonnas. See on suurepärane võimalus noortele arendada oma ideed praktilises ja toetavas keskkonnas, saada väärtuslikku tagasisidet ning suuniseid oma sotsiaalse mõju suurendamiseks.
Noored saavad osaleda ja kasutada võimalust oma ideid ellu viia.
Maakondlikud arenduskeskused korraldavad noortele tasuta transpordi Põlvasse ja tagasi. Sündmus on osalejatele tasuta ning boonuseks on soe lõunasöök.
Loodame, et teie noored leiavad selle sündmuse inspireerivaks ja kasulikuks!

Idee registreerimine ja lisainfo: https://arenduskeskus.polvamaa.ee/haridus/sotsiaalne-hakaton/
Kontaktid maakondades:
Jõgevamaa Arendus- ja Ettevõtluskeskus – Evelyn Sepp, 5301 4868, evelyn.sepp@jaek.ee;
Põlvamaa Arenduskeskus – Kristel Koddala, 5341 6112, kristel.koddala@polvamaa.ee;
Tartu Ärinõuandla – Janeli Virnas, 5348 4685, janeli.virnas@arinouandla.ee;
Valgamaa Arenguagentuur – Rasmus Onkel, 5626 4816, rasmus.onkel@valgamaa.ee;
Viljandimaa Arenduskeskus – Einar Ilves, 5616 6969, einar.ilves@viljandimaa.ee
Võrumaa Arenduskeskus – Kadi Kaur, 521 7705, kadi.kaur@vorumaa.ee

Sündmus toimub Koostööprojekti “Lõuna-Eesti ettevõtlikud noored (LEEN)” raames. Rohkem infot projekti kohta: https://ettevotlikudnoored.ee/projektist/

TÜ Viljandi kultuuriakadeemia virtuaalne lahtiste uste päev
2025-02-28 | Veebis
TÜ Viljandi kultuuriakadeemia virtuaalne lahtiste uste päev toimub 28. veebruaril 2025. Infotundides saad ülevaate kultuuriakadeemia õppekavadest ja erialadest ning võimaluse küsida programmijuhtidelt sisseastumise ja õppega seotud küsimusi.
16. aprillil 2025 toimub tänavune teine lahtiste uste päev, mil ootame Sind kohapeale. Kultuuriakadeemias on nii palju põnevaid töökodasid, stuudioid ja muid õpperuume, mida peab oma silmaga nägema! Loe lähemalt siit.
Rohkem infot: https://viljandi.ut.ee/et/lahtised-uksed-2025

Tartu Ülikooli lahtiste uste päev 2025
2025-02-27 10:30 - 16:00 | Tartu Ülikooli Raamatukogu, W. Struve 1, Tartu, 50091, Eesti
27. veebruaril 2025 toimub Tartu Ülikooli raamatukogus ja üle terve linna lahtiste uste päev, kuhu on oodatud kõik, kes tunnevad huvi Tartu Ülikoolis õppimise vastu.
Lahtiste uste päeval ootab sind

inspireeriv konverents, kus vastatakse küsimustele, kuidas saada üliõpilaseks ning mis ootab õppijat ees ülikooli ajal ja pärast seda;
kasulik messiala, kus saab tutvuda erialadega ja ülikooli rohkete võimalustega;
terve päeva vältel pakutav ülikooli nõustamiskeskuse karjäärinõustajate tugi, et aidata Sul sobivat eriala valida;
üle linna toimuvad põnevad töötoad, kus on võimalik katsetada erialade sobivust ja avastada uusi erialasid.

Lisainfo ja registreerimine: https://ut.ee/et/lahtised-uksed

Sisekaitseakadeemia avatud uste päev 2025
2025-02-27 10:30 - 16:00 | Sisekaitseakadeemia Tallinna õppekeskus, Kase 61, Tallinn, Eesti
Tutvu Sisekaitseakadeemia õppimisvõimalustega 27. veebruaril 2025
Tallinna õppekeskuses aadressil Kase 61.
Päev algab info jagamisega sisseastumistingimuste, erinevate kolledžite ja erialade kohta.
Päeva jooksul saad ülevaate nii õppimisvõimalustest kui ka vaba aja veetmise, sportimisvõimaluste, elamis- ja olmetingimuste kohta. Õppurite tegemistest annab ülevaate üliõpilasesindus.
Hiljem on sul võimalus piiluda sisse põnevatesse õpperuumidesse, saada osa õppeprotsessidest ja jalutada ringi majas, mis avalikuks külastamiseks on tavapäraselt piiratud. Planeeri omale terve päev, et tutvuda kogu akadeemia pakutavaga.
Kohale on tulemas ka meie partnerasutused, et saaksid tutvuda ja küsida küsimusi oma tulevase töö kohta.
Lisainfo ja registreerimine: https://www.sisekaitse.ee/et/sisekaitseakadeemia-avatud-uste-paev-27022025

Veebiseminar "Aja juhtimine"
2025-02-27 10:00 - 15:30 | Veebis
Osalema on oodatud 15-29aastased noored.
Seminari eesmärk on õpetada osalejatel paremini hallata oma aega ja suurendada enda tõhusust analüüsides enda ajakasutust ja ajaraiskajaid ning kasutades erinevaid abivahendeid ja tööriistu aja paremaks planeerimiseks, prioriteetide seadmiseks ja õigete valikute tegemiseks, et saavutada eesmärke ning luua paremaid tulemusi.
Veebiseminaridel osalemine on kõigile TASUTA. Seminarisari koosneb kaheksast osast. Osaleda on võimalik kõikidel seminaridel või valida osalemiseks oma huvidele ja vajadusetele vastava teemaga seminar(id). Kui Lives osaleda ei saa, siis registreerunutele on seminarid järele vaadatavad 30 päeva.
Info kõikide noorte üldoskuste arendamise veebiseminaride kohta on leitav Eesti Töötukassa lehelt.
Koolitaja: Jakob Gill
Seminarisarja rahastatakse Euroopa Liit taasterahastu NextGenerationEU vahenditest.
Registreerumine: https://minukarjaar.ee/et/sundmused/veebiseminar-aja-juhtimine-27-02-2025

Tallinna Karjäärikeskuse karjääripäev üheksandikele
2025-02-27 10:00 - 15:00 | Tallinna Karjäärikeskus, Tartu mnt 80, Tallinn, Estonia
Hea põhikooli lõpetaja!
Sel kevadel on sul ees olulised otsused ja tähtsad valikud – oled sa valmis? Tead, milline kool on just sinu jaoks see õige? Tunned end vestlustel enesekindlalt? Usud, et oled oma valikutest teadlik ja sihid on paigas? Kui jah, siis suurepärane!
Kui aga tunned siiski väikest ebakindlust, ei tea veel päris täpselt, mida edasi teha või tahaksid kõrvalpilku oma plaanidele, siin on Tallinna Karjäärikeskuse karjääripäev just sulle!
Veebruarikuisel koolivaheajal ootavad sind praktilised töötoad, kasulikud vestlussimulatsioonid ning inspireerivad karjäärinõustamised. Tule üksi või sõbraga – just nii nagu sulle paremini sobib! Vaata võimaluste valikut, pane end kirja ja oled sisseastumiseks parimal moel valmistunud.
Päevakava
10:00 – 11:30
Töötuba “Eneseanalüüs”
Töötoas aitame sul õppida ennast analüüsima ja kasutama tulemusi teadlike valikute tegemiseks. Juhendame, kuidas saaksid teada oma olulised isikuomadused ja tõelised tugevused, et kujundada enda minapilt. Räägime ka sellest, kuidas oma huvide põhjal teha häid valikuid haridus- ja tööelus.
NB! Kohad on piiratud. Osalemiseks on vajalik registreerumine.
11:00 – 13:00
Töötuba “Kooli kandideerimine”
Töötoas tutvustame sulle kooli kandideerimisvestluse protsessi. Saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Kohad on piiratud. Osalemiseks on vajalik registreerumine.
12:30 – 14:00
Töötuba “Kooli kandideerimine”
Töötoas tutvustame sulle kooli kandideerimisvestluse protsessi. Saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Kohad on piiratud. Osalemiseks on vajalik registreerumine.
13:30 – 15:30
Töötuba “Haridussüsteem ja õppimisvõimalused – valikud peale põhikooli”
Töötoas anname sulle ülevaate õppimisvõimalustest peale põhikooli, et saaksid just enda oskuste ja omadustega arvestavalt sobiva valiku teha. Räägime kust ja kuidas vajalikku infot leida ning toome välja, millistes ametites on praegu töökäte puudus. Koos analüüsime omadusi, mis on erinevate valikute eelduseks ning mõtleme läbi igaühe õpitee valikud ja ka varuplaani juhuks, kui eelistatuim plaan ei peaks õnnestuma.
NB! Kohad on piiratud. Osalemiseks on vajalik registreerumine.
Samuti on sul võimalus arutada oma plaane ja võimalusi karjäärinõustajaga või läbi teha koolivestluse simulatsioon. Broneeri aeg karjäärispetsialistiga kohtumiseks aegsasti, sest aegu on piiratud koguses.
Vaata karjääripäeva täpsemat infot Minukarjäär sündmuste rubriigist.

EKA avatud uste päev 2025
2025-02-27 | Eesti Kunstiakadeemia, Põhja puiestee 7, Tallinn, 10412, Eesti
Kui mõte EKAs õppimisest paneb südame kiiremini põksuma, siis broneeri oma kalendris 27. veebruar, sest sel kuupäeval avame kõigile huvilistele terveks päevaks uksed ja kutsume sisse!
Avatud uste päeval on võimalik tutvuda EKA erialadega, kohtuda tudengite ja õppejõududega, vaadata ringi auhinnatud hoones ning saada kasulikku infot ettevalmistuskursuste, sisseastumise, õppimise ja tudengielu kohta.
Toimuvad teaduskondade ja erialade tutvustused, töötoad, avatud loengud, majatuurid, konsultatsioonid, filmiseanss jpm. Terve päeva vältel on fuajees avatud infopunkt ning väljapanekud majas sees ja majast väljas.
Detailse programmi avalikustame veebruari alguses ja siis avaneb ka registreerimine!

Tule kohtu oma tulevikuga – olgu selleks arhitektuur, disain, kunst või teadus!

Rohkem infot: https://www.artun.ee/et/sisseastumine/tere-tulemast/avatud-uste-paev/

Eesti Maaülikooli avatud uste päev 2025
2025-02-26 11:00 - 15:30 | Eesti Maaülikooli Metsamaja, Kreutzwaldi 5, Tartu, Eesti
Ootame sind Eesti Maaülikooli avatud uste päevale!

Toimumisaeg: kolmapäev, 26. veebruar 2025
Asukoht: Eesti Maaülikooli metsamaja fuajee (F. R. Kreutzwaldi 5, Tartu)

Tule uuri, mida maaülikoolil on sulle pakkuda ja saa vastused oma küsimustele! Kohapeal kuuled lähemalt meie õppekavadest, kohtud õppejõududega ning saad vajalikku infot sisseastumise kohta. Meie toredad tudengid jagavad oma kogemusi erialavaliku tegemisel ning tudengiseltsid tutvustavad lähemalt maaülikooli aktiivset tudengielu. Kavas on põnevad loengud ja töötoad ning maaülikooli õppehoonete ekskursioonid.
Mida saad kogeda?

11.00 – 12.00 saa inspiratsiooni maaülikooli tutvustavalt lühikonverentsilt
10.30 – 15.00 osale infomessil, kus tutvud meie õppekavade ja tudengiorganisatsioonidega
10.30 – 15.00 planeeri oma õpinguid karjäärinõustaja juures
12.30 – 14.30 osale lühiloengutel või rakenda teadmisi praktilistes töötubades
14.40 – 15.30 mine ringkäigule maaülikooli õppehoonetesse

Lisainfo ja registreerimine: https://www.emu.ee/sisseastujale/avatud-uste-paev/

Tallinna ja Harjumaa Riigigümnaasiumite treff
2025-02-26 11:00 - 15:00 | Veebis
Oled lõpetamas põhikooli ja soovid jätkata õpinguid gümnaasiumis? Väga hea! Aga kas jätkad oma senises koolis või kandideerid mujale? Sinu praegune kool on kindlasti hea ja turvaline valik aga kui juba mujale, siis miks mitte riigigümnaasiumisse!
Tule, teeme sulle valiku lihtsamaks! Tallinna Karjäärikeskus toob sinu ette Harjumaa riigigümnaasiumid läbi põneva vestlussaate formaadi! Tutvustame koolide eripärasid ja võimalusi, räägime koolielust läbi õpilaste silmade ning selgitame, kuidas sisseastumisel endast parim välja panna. Vestlust juhivad karjäärispetsialistid, kes ka omalt poolt soovitusi jagavad.
Näiteks saad vastused küsimustele:

Kuidas valida, kui häid valikuid on mitu ehk mismoodi prioriteete seada?
Kuidas sisseastumisvestlusel silma jääda ja mida vastuvõtukomisjon hindab?
Mida saad juba praegu ära teha, et koolikatsed oleksid positiivne kogemus?
Mil moel erineb õpe riigigümnaasiumist põhikoolist ja kuidas võimalustest maksimaalne võtta?
Mis on kõige olulisem mõte, mida pingelistel hetkedel meeles pidada?

Otseülekanne sündmusest toimub minukarjäär.ee lehel.
Päevakava
11:00 – 11:25 Avaettekanne: Sa saad hakkama!
11:30 – 11:50 Rae Riigigümnaasium
12:00 – 12:25 Saue Riigigümnaasium
12:30 – 12:55 Tabasalu Gümnaasium
13:30 – 13:55 Tallinna Mustamäe Riigigümnaasium
14:00 – 14:25 Tallinna Pelgulinna Riigigümnaasium
14:30 – 14:55 Tallinna Tõnismäe Riigigümnaasium
15:00 – 15:25 Viimsi Gümnaasium
Kui soovid osaleda Tallinna karjäärikeskuses kohapeal, siis registreeru aegsasti, sest kohtade arv on piiratud.
Vaata karjääripäeva täpsemat infot Minukarjäär sündmuste rubriigist.

Tallinna Tehnikaülikooli Avatud uste päev 2025
2025-02-26 10:00 - 17:30 | Tallinna Tehnikaülikool, Ehitajate tee 5, Tallinn, 12618, Estonia
Sulle avatakse võimalus avastada TalTechi – tule ja saa osa avatud uste päevast!
Päeva vältel saad:

Koguda Tudengimajas toimuval erialade messil infot meie kõikide teaduskondade, erialade ja sisseastumistingimuste kohta.
Osaleda peahoone aulas Eestis täiesti ainulaadsel Labürindijooksul, mille 15 parimat abiturienti saavad tuleval suvel automaatselt õppekoha Tallinna Tehnikaülikooli vabalt valitud õppekaval (v.a arhitektuur).
Külastada meie õppejõudude ja teadlaste põnevaid loenguid.
Harjutada kätt praktilistes töötubades.
Tutvuda Eesti kõige ägedama tudengieluga.
Osaleda ringkäikudel ja tutvuda Põhjamaade ainsa nii suure linnakuga (õppehooned, laborid, ühiselamud, spordihoone).
Külastada ülikoolilinnaku mugavaimat õpikeskkonda – tule raamatukokku!

Labürindijooksul, töötubades, loengutes ja ringkäikudel osalemiseks on vajalik eelregistreerimine, mis algab 14. veebruaril.
Rohkem infot ja registreerimine: https://taltech.ee/avatud-uste-paev

Eesti Lennuakadeemia Lahtiste uste päev 2025
2025-02-26 10:00 - 17:00 | Eesti Lennuakadeemia, Lennu 40, Reola küla, Kambja vald, 61707, Eesti
Eesti Lennuakadeemia avab oma uksed kõikidele lennundushuvilistele 26. veebruaril 2025 algusega kell 10. Töötoad algavad kell 11.
Päeva jooksul saab osaleda erinevates loengutes ja töötubades, tunda ennast piloodina lennusimulaatoris ja tulevase lennundusinsenerina meie õppeangaaris.
Täpse ajakava ja töötubadesse registreerumise avame veebruaris. Registreeri oma huvi juba täna ja oled esimeste seas, kes info saab. Kõigi esmaste huvi registreerinute vahel loosime välja lennu lennusimulaaris kahele inimesele (60 min).

Lisainfo ja registreerimine: https://lennuakadeemia.ee/sisseastumine/lahtiste-uste-paev

Tartu Tervishoiu Kõrgkooli avatud uste päev 2025
2025-02-26 09:30 - 17:00 | Tartu Tervishoiu Kõrgkool, Nooruse 5, Tartu, Eesti
Tartu Tervishoiu Kõrgkool avab taas oma uksed! Kool ootab sind endale külla 26. veebruaril 2025!
Avatud uste päeval ootab sind kõrgkoolis põnev programm, mille käigus saad rohkem infot kõrgkoolielu ja õppekavade kohta, tutvuda meie põneva majaga ning samuti saad vastused enda küsimustele!
Avame oma uksed kell 9.30, kus pakume koos rektoriga esimestele saabujatele kerget kehakinnitust. Kui kõht täis, siis saame alustada päevaprogrammiga:
10.00-14.00 toimuvad vestlusringid, kus kuuled meie praeguste õppurite kogemusi kui ka seda, kuidas on läinud meie vilistlastel.
10.00-14.00 toimuvad meie õppekavade töötoad, kus saad juba süvitsi minna endale huvipakkuva õppekavaga. Sind ootavad meie õppejõud ja õppurid, kes räägivad ja näitavad juba täpsemalt, mis sind õppides ees ootamas on.
10:30-13:00 toimub messiala, kus sind ootavad ees erinevate õppekavade inimesed, aga saad lisaks küsida infot nii vastuvõtu, ÜE kui ka spordiesinduse kohta! Hea võimalus vahetult suhelda ja saada oma küsimustele vastused!
Kui sa koha peale tulla ei saa või tahad kuulata lisaks, siis kell 16.00 ootab veebis sinuga kohumist meie rektor, kelle käest on võimalik küsida küsimusi kõrgkoolielu kohta. Registreeri ennast veebikohtumisele ja esita küsimus siin.
Täpsem info ja registreerimine: https://www.tartuh.ee/oppimine/avatud-uksed/

Lõuna-Eesti Karjäärikeskuse karjääripäevad üheksandikele
2025-02-26 - 2025-02-27 | Lõuna-Eesti Karjäärikeskus, Riia 2, Tartu, Bangladesh
Hea üheksandik!
Sul on juba sel kevadel ees põhikooli lõpetamine? Oled otsustamas, millist kooli või eriala valida ning valmistumas kandideerimisvestlusteks? Teadmised on olemas, kuid oleks vaja panna need ka praktikasse?
Lõuna-Eesti Karjäärikeskuses toimuval üheksandike karjääripäeval 26.-27. veebruaril saad läbi praktiliste töötubade ja kandideerimisvestluste simulatsiooni suurepärased kogemused eesootavateks kooli sisseastumisvestlusteks.
Praktiliselt kandideerimisvestluseks harjutades või osaledes kaasahaaravates töötubades saad olla kindel, et sinu kooli kandideerimine ning põhikooli lõpetamine kulgeb palju enesekindlamalt ja teadlikumalt!
Neljapäev, 27.02.2025
10:00 – 11:30
Interaktiivne töötuba “Kooli kandideerimine”
Töötoas tutvustame sulle kooli kandideerimisvestluse protsessi. Saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused. Töötoas kasutame karjäärikeskuse eksponaate, et saaksid praktiliselt end analüüsida karjäärispetsialisti juhendamisel.
NB! Kohad on piiratud. Osalemiseks on vajalik registreerumine.
12:00 – 13:30
Interaktiivne töötuba “Haridussüsteem ja õppimisvõimalused – valikud peale põhikooli”
Töötoas anname sulle ülevaate õppimisvõimalustest peale põhikooli, et saaksid just enda oskuste ja omadustega arvestavalt sobiva valiku teha. Räägime kust ja kuidas vajalikku infot leida ning toome välja, millistes ametites on praegu töökäte puudus. Koos analüüsime omadusi, mis on erinevate valikute eelduseks ning mõtleme läbi igaühe õpitee valikud ja ka varuplaani juhuks, kui eelistatuim plaan ei peaks õnnestuma. Töötoas kasutame karjäärikeskuse eksponaate, et saaksid praktiliselt end analüüsida karjäärispetsialisti juhendamisel.
NB! Kohad on piiratud. Osalemiseks on vajalik registreerumine.
14:30 – 16:00
Interaktiivne töötuba “Kooli kandideerimine”
Töötoas tutvustame sulle kooli kandideerimisvestluse protsessi. Saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused. Töötoas kasutame karjäärikeskuse eksponaate, et saaksid praktiliselt end analüüsida karjäärispetsialisti juhendamisel.
NB! Kohad on piiratud. Osalemiseks on vajalik registreerumine.
Samuti on sul võimalus läbi teha koolivestluse simulatsioon. Broneeri aeg koolivestluse simulatsiooniks aegsasti, sest aegu on piiratud koguses.
Vaata karjääripäeva täpsemat infot Minukarjäär sündmuste rubriigist.

Pallase avatud uste päev 2025
2025-02-26 | Tartu Kõrgem Kunstikool Pallas, Tähe 38b, Tartu, Eesti
Pallas avab kolmapäeval, 26. veebruaril kõikidele huvilistele oma uksed! Tule tutvu meie kaheksa praktilise loomeerialaga, uudista ringi stuudiotes ja töökodades ning uuri praegustelt tudengitelt, mille põnevaga nad Pallases igapäevaselt tegelevad
Täpsema päevakava avaldame veebruaris. Registreerunutele saadame info ka otse meilile.
Registreeri oma osalemine siin: https://forms.office.com/e/XBkertwC3m

Lisainfo Pallase kodulehel: https://pallasart.ee/sisseastumine/

Tallinna Ülikooli Avatud uste päev 2025
2025-02-25 10:00 - 16:00 | Tallinna Ülikool
Sind ootavad traditsioonilised infotunnid, töötoad, messiala, karjäärinõustajad, instituutide ja üliõpilaskonna esindajad ning loomekollektiivid, et saaksid tutvuda õppekavade, inimeste ja ülikooli linnakuga. Infotunnis saad ülevaate erinevatest õppekavadest ja sisseastumistingimustest ning kuulata inspireerivaid lugusid õppejõududelt ja tudengitelt.
Avatud uste päev on suurepärane võimalus kogeda ülikooli atmosfääri ja teha teadlikke otsuseid oma tuleviku kujundamiseks. Tule kohale ja avasta, kuidas Tallinna Ülikool saab olla osa sinu eduloost!

Rohkem infot: https://www.tlu.ee/avatud-uste-paev-2025

Virtuaalne karjäärinädal üheksandikele
2025-02-25 - 2025-02-28 | Veebis
Hea üheksandik!
Kas sa juba tead, milline kool on just sinu jaoks see õige? Oled sisseastumisvestluseks valmistunud ja enesekindel? Usud, et tunned oma võimalusi ja valikuid ning sihid on paigas? Kui jah, siis suurepärane!
Kui siiski kõhkled oma valikutes, ei tea veel päris täpselt, mida edasi teha või tahaksid kõrvalpilku oma plaanidele, siis töötukassa virtuaalne karjäärinädal on sinu jaoks!
Veebruarikuisel koolivaheajal ootavad sind veebis praktilised loengud, kasulikud vestlussimulatsioonid ning inspireerivad karjäärinõustamised. Vali endale sobiv teema või koguni mitu ning oled sisseastumiseks parimal moel valmistunud.
Kolmapäev, 26.02.2025
13:00 – 14:30
Veebiloeng “Kooli kandideerimine Hiiumaal”
Loengus tutvustame sulle kooli kandideerimisvestluse protsessi. Nii saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Osalemiseks on vajalik registreerumine.
Neljapäev, 27.02.2025
11:00 – 12:00
Veebiloeng “Haridussüsteem ja õppimisvõimalused – valikud peale põhikooli”
Loengus anname sulle ülevaate õppimisvõimalustest peale põhikooli, et saaksid just enda oskuste ja omadustega arvestavalt sobiva valiku teha. Räägime kust ja kuidas vajalikku infot leida ning toome välja, millistes ametites on praegu töökäte puudus. Näitame, kuidas analüüsida isiksuseomadusi, mis on erinevate valikute eelduseks ning juhendame, kuidas mõelda läbi õpitee valikud ja ka varuplaani juhuks, kui eelistatuim plaan ei peaks õnnestuma.
NB! Osalemiseks on vajalik registreerumine.
12:00 – 13:00
Veebiloeng “Kooli kandideerimine”
Loengus tutvustame sulle kooli kandideerimisvestluse protsessi. Nii saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Osalemiseks on vajalik registreerumine.

14:00 – 15:00
Veebiloeng “Kooli kandideerimine”
Loengus tutvustame sulle kooli kandideerimisvestluse protsessi. Nii saad teada, mismoodi vestlus toimub ja kuidas end kandideerimiseks ette valmistada. Räägime, mil moel vestlusel oma parimad küljed esile tuua, kuidas jätta mõjus esmamulje ning vaatame koos üle ka enamlevinud vestluse küsimused.
NB! Osalemiseks on vajalik registreerumine.
Samuti on sul võimalus arutada oma plaane ja võimalusi karjäärinõustajaga või läbi teha koolivestluse simulatsioon. Broneeri aeg karjäärispetsialistiga kohtumiseks aegsasti, sest aegu on piiratud koguses.
Vaata karjääripäeva täpsemat infot Minukarjäär sündmuste rubriigist.
